
124 DR.31.3.2010 

 
menyediakan insurans kesihatan bagi anggota serta keluarga team project dan 
krew kapal selam di Perancis dan Sepanyol; membayar elaun harian dan elaun 
krew kapal selam sebanyak Euro50 sehari untuk setiap seorang untuk tiga tahun 
pertama dan Euro60 sehari untuk tiga tahun kedua.  Tidak, bukan pihak Perancis. 

■1920 

 Tuan Chua Tian Chang @ Tian Chua [Batu]: Siapa yang bayar kepada 
Perimekar untuk latihan-latihan ini? 

 Dato’ Seri Dr. Ahmad Zahid bin Hamidi: Kerajaan Malaysia.   

 Tuan Chua Tian Chang @ Tian Chua [Batu]: Kerajaan Malaysia yang 
bayar. Kenapa Kerajaan Malaysia perlu bayar kepada Perimekar untuk satu 
latihan yang sepatutnya dibekalkan oleh DCNS? DCNS yang jual kapal selam 
kepada kita. Kita yang beli sebagai pembekal, itulah kewajipan bagi pembekal 
untuk memberikan training. Apa kemahiran Perimekar untuk menyediakan semua 
ini? Ini boleh dilakukan oleh any travel agencies - kalau setakat sediakan hotel, 
sediakan 50 Euro sehari ini kenapa kita perlu? Saya ingin tahu berapa banyak 
peruntukan ini telah diberi kepada Perimekar untuk segala perkhidmatan yang 
dibekalkan daripada mereka?  

 Dato’ Seri Dr. Ahmad Zahid bin Hamidi: Tuan Yang di-Pertua, di dalam 
perjanjian dengan DCNS tidak termasuk perbelanjaan-perbelanjaan tadi. 
Perbelanjaan yang dikeluarkan pada DCNS adalah untuk pembekalan dan juga 
training. Akan tetapi di luar dari bidang itu, kontrak itu ditandatangani oleh kerajaan 
Malaysia dengan Perimekar yang saya sebut dianggotai ataupun ekuiti yang 
dipegang oleh tiga syarikat tadi. Saya fikir ia di luar daripada bidang yang skopnya 
di bawah DCNS. 

 Oleh yang demikian, saya tidak nampak sebarang penyelewengan 
dilakukan begitu dan tuduhan Yang Berhormat Batu yang mengatakan ada 
bayaran yang dibuat oleh pihak Perancis adalah terkeluar sebagaimana yang 
disebut oleh Yang Berhormat Sri Gading. [Disampuk] 

 Tuan Chua Tian Chang @ Tian Chua [Batu]: Akan tetapi belum disebut 
berapa – what is the... 

 Dato’ Seri Dr. Ahmad Zahid bin Hamidi: Tunggulah dahulu. 

 Timbalan Yang di-Pertua [Datuk Ronald Kiandee]: Yang Berhormat.  

 Tuan Chua Tian Chang @ Tian Chua [Batu]: Okey. 

 Dato’ Seri Dr. Ahmad Zahid bin Hamidi: Duduk dahulu, tunggu dahulu. 
Sabar. Yang Berhormat orang muda, duduk diam-diam sedikit ya. 

 Dari segi kontrak yang saya sebut tadi selama enam tahun ada dua 
bahagian. Bahagian pertama ialah antara Kerajaan Malaysia dengan Syarikat 
Amaris, Perancis dan Syarikat NAVANTIA, Sepanyol. Bahagian kedua adalah 
antara Kerajaan Malaysia dengan Perimekar yang merangkumi perkhidmatan 
koordinasi dan sokongan kepada pasukan projek kapal selam TLDM di Perancis 
dan di Sepanyol serta pelatih-pelatih kapal selam di Brass, Perancis. Nilai 
bahagian ini adalah sebanyak 114.96 juta Euro - menjawab soalan itu ya.  

 Jadi dalam perkara ini saya fikir, apa yang harus diketahui ialah bahawa 
kerajaan transparent - kerajaan telus dalam perkara ini. Hanya putar belit daripada 
Ahli-ahli Pembangkang yang menyebutkan seolah-olah ada berlaku percekcokan 
yang ketara di dalam deal ini. Dalam hal ini, eloklah saya bangkitkan pada isu 
kedua oleh Yang Berhormat Permatang Pauh juga yang mempersoalkan terdapat 



menyediakan insurans kesihatan bagi anggota serta keluarga team project dan krew kapal selam di Perancis dan Sepanyol; membayar elaun harian dan elaun krew kapal selam sebanyak Euro50 sehari untuk setiap seorang untuk tiga tahun pertama dan Euro60 sehari untuk tiga tahun kedua. Tidak, bukan pihak Perancis. #1920. Tuan Chua Tian Chang @ Tian Chua [Batu]: Siapa yang bayar kepada Perimekar untuk latihan-latihan ini?. Dato' Seri Dr. Ahmad Zahid bin Hamidi: Kerajaan Malaysia. Tuan Chua Tian Chang @ Tian Chua [Batu]: Kerajaan Malaysia yang bayar. Kenapa Kerajaan Malaysia perlu bayar kepada Perimekar untuk satu latihan yang sepatutnya dibekalkan oleh DCNS? DCNS yang jual kapal selam kepada kita. Kita yang beli sebagai pembekal, itulah kewajipan bagi pembekal untuk memberikan training. Apa kemahiran Perimekar untuk menyediakan semua ini? Ini boleh dilakukan oleh any travel agencies- kalau setakat sediakan hotel, sediakan 50 Euro sehari ini kenapa kita perlu? Saya ingin tahu berapa banyak peruntukan ini telah diberi kepada Perimekar untuk segala perkhidmatan yang dibekalkan daripada mereka?. Dato' Seri Dr. Ahmad Zahid bin Hamidi: Tuan Yang di-Pertua, di dalam perjanjian dengan DCNS tidak termasuk perbelanjaan-perbelanjaan tadi. Perbelanjaan yang dikeluarkan pada DCNS adalah untuk pembekalan dan juga training. Akan tetapi di luar dari bidang itu, kontrak itu ditandatangani oleh kerajaan Malaysia dengan Perimekar yang saya sebut dianggotai ataupun ekuiti yang dipegang oleh tiga syarikat tadi. Saya fikir ia di luar daripada bidang yang skopnya di bawah DCNS. Oleh yang demikian, saya tidak nampak sebarang penyelewengan dilakukan begitu dan tuduhan Yang Berhormat Batu yang mengatakan ada bayaran yang dibuat oleh pihak Perancis adalah terkeluar sebagaimana yang disebut oleh Yang Berhormat Sri Gading. [Disampuk]. Tuan Chua Tian Chang @ Tian Chua [Batu]: Akan tetapi belum disebut berapa- what is the... Dato' Seri Dr. Ahmad Zahid bin Hamidi: Tunggulah dahulu. Timbalan Yang di-Pertua [Datuk Ronald Kiandee]: Yang Berhormat. Tuan Chua Tian Chang @ Tian Chua [Batu]: Okey. Dato' Seri Dr. Ahmad Zahid bin Hamidi: Duduk dahulu, tunggu dahulu. Sabar. Yang Berhormat orang muda, duduk diam-diam sedikit ya. Dari segi kontrak yang saya sebut tadi selama enam tahun ada dua bahagian. Bahagian pertama ialah antara Kerajaan Malaysia dengan Syarikat Amaris, Perancis dan Syarikat NAVANTIA, Sepanyol. Bahagian kedua adalah antara Kerajaan Malaysia dengan Perimekar yang merangkumi perkhidmatan koordinasi dan sokongan kepada pasukan projek kapal selam TLDM di Perancis dan di Sepanyol serta pelatih-pelatih kapal selam di Brass, Perancis. Nilai bahagian ini adalah sebanyak 114.96 juta Euro- menjawab soalan itu ya. Jadi dalam perkara ini saya fikir, apa yang harus diketahui ialah bahawa kerajaan transparent- kerajaan telus dalam perkara ini. Hanya putar belit daripada Ahli-ahli Pembangkang yang menyebutkan seolah-olah ada berlaku percekcokan yang ketara di dalam deal ini. Dalam hal ini, eloklah saya bangkitkan pada isu kedua oleh Yang Berhormat Permatang Pauh juga yang mempersoalkan terdapat.